*Tämä artikkeli käsittelee vuonna 1986 syntynyttä jääkiekkohyökkääjä Antti Jaatista. Muista samannimisistä henkilöistä katso Antti Jaatinen.*

**Antti Jaatinen** (s. 24. heinäkuuta 1986 Mikkeli) on suomalainen entinen jääkiekkoilija, pelipaikaltaan vasen laitahyökkääjä. Hän pelasi urallaan SM-liigassa yhteensä 191 runkosarjaottelua tehopistein 32+22=54 ja keräten 68 jäähyminuuttia sekä 19 playoff-ottelua tehopistein 2+3=5 ja keräten kymmenen jäähyminuuttia. Jaatinen oli voittamassa JYPissä Suomenmestaruuden vuonna 2012 ja European Trophyn kaudella 2013–2014. Hän voitti urallaan myös yhden SM-pronssin ja kolme Mestiksen mestaruutta. Jaatinen pelasi myös yhden kauden Ranskassa. Jatkoaika.com -sivuston mukaan hänen roolinsa SM-liigassa oli pääasiassa alempien ketjujen voimahyökkääjänä.

Ura
---

### Seuraura

Jaatinen syntyi Mikkelissä, mutta hän muutti vanhempiensa kanssa Tampereelle ollessaan 1,5-vuotias. Jaatinen aloitti jääkiekon Kangasalan Voitossa ja siirtyi sittemmin Tapparaan, jossa hän voitti A-nuorten Suomenmestaruuden keväällä 2004. Kaudella 2004–2005 tehot 11+11=22 riittivät Jaatiselle Tapparan runkosarjan sisäisen piste- ja maalipörssin voittoon.

Kesällä 2005 Jaatinen harjoitteli Tapparan SM-liigaringissä. Hän siirtyi kaudeksi 2005–2006 Mestis-joukkue Jokipoikiin, jossa hän pelasi ensimmäiset miesten pelinsä. Jaatinen pelasi kauden aikana Mestistä myös neljän ottelun verran alle 20-vuotiaiden maajoukkueessa. Mestiksen tulokaskausi toi hänelle yhteensä 45 runkosarjaottelussa tehot 10+3=13.

Kaudeksi 2006–2007 Jaatinen siirtyi jatkamaan Mestis-uraansa Kajaanin Hokkiin, jonka toiseksi paras maalintekijä hän oli Antti Erkinjuntin jälkeen 19 osumallaan. Jaatinen voitti Mestiksen mestaruuden keväällä 2007. Kesällä 2007 hän siirtyi Riku Rahikaisen, Jarno Virkin ja Juuso Akkasen kanssa try-outille Tapparaan, mutta lopulta heistä kukaan ei saanut sopimusta joukkueeseen. Jaatinen siirtyi kaudeksi 2007–2008 Vaasan Sportiin, jossa hän teki Mestiksen yhden kauden piste-ennätyksensä tehoilla 13+19=32. Jaatinen jakoi kolmella osumallaan joukkueen sisäisen maalipörssin voiton kevään 2008 pudotuspeleissä Filip Riskan kanssa. Maaliskuussa 2008 Jaatinen teki vuoden mittaisen jatkosopimuksen Sportin kanssa.

Toinen Sport-kausi 2008–2009 päättyi Jaatisella Mestiksen mestaruuteen. Joukkue eteni liigakarsintoihin saakka, mutta Porin Ässät kuitenkin säilytti SM-liigapaikkansa otteluvoitoin 4–3. Jaatinen jatkoi kesällä 2009 Sportissa try-out -sopimuksella, mutta ei saanut joukkueeseen jatkosopimusta. Hän palasi marraskuussa joulutaukoon asti ulottuvalla sopimuksella Kajaanin Hokkiin, mutta jatkoi joulukuussa sopimustaan kauden 2009–2010 loppuun. Jaatinen pelasi kauden aikana vain 27 runkosarjaottelua, mutta teki niissä tehot 15+15=30, joilla hän oli Hokin paras maalintekijä ja toiseksi paras pistemies Ville Komulaisen jälkeen.

Kaudeksi 2010–2011 Jaatinen palasi Vaasan Sportiin. Hän oli kymmenen ottelun jälkeen seitsemällä osumallaan joukkueen paras maalintekijä, kunnes Jaatinen joutui lokakuussa 2010 olkapäävamman takia sivuun lähes koko runkosarjan loppuun saakka. Kuntouduttuaan hän pelasi runkosarjan kolme viimeistä ottelua ja voitti Mestiksen mestaruuden keväällä 2011. Liigakarsinnat vei kuitenkin Pelicans otteluvoitoin 4–0.

Toukokuussa 2011 Jaatinen teki 2+1-vuotisen sopimuksen JYPin kanssa. Hän aloitti kauden 2011–2012 sen farmijoukkue JYP-Akatemiassa ja teki liigadebyyttinsä JYPissä kauden viidennessä ottelussa 24. syyskuuta 2011 vieraissa Espoo Bluesia vastaan. Jaatinen sai jääaikaa 12.38 minuuttia. Ottelussa tehtiin myös liigahistoriaa, sillä hän ja JYPissä puolustajana pelaava Antti Jaatinen olivat kaikkien aikojen ensimmäisiä täyskaimoja samassa joukkueessa. Laitahyökkääjänä pelaava Jaatinen käytti tämän takia pelipaidassaan lyhennettä A.P. Hänen liigauransa avausmaali syntyi 28. lokakuuta 2011 Turun Palloseuraa vastaan. Jaatisen osuma oli JYPin 2–0-voittoon päättyneen ottelun avaus- ja ratkaisumaali. Yhteensä hän teki kauden aikana SM-liigassa 30 runkosarjaottelussa tehot 6+1=7 sekä viidessä playoff-ottelussa kaksi syöttöpistettä. Jaatinen voitti kauden päätteeksi Suomenmestaruuden.

Loppukaudella 2012–2013 Jaatinen vakiinnutti paikkansa JYPin ykkösketjussa ja teki runkosarjan aikana kaikkiaan 53 ottelussa tehot 13+12=25. Hän oli joukkueen toiseksi paras maalintekijä Ossi Louhivaaran kanssa. Jaatinen voitti kauden päätteeksi SM-pronssia. Toukokuussa 2013 hän teki kolmivuotisen jatkosopimuksen JYPin kanssa. Kaudella 2013–2014 Jaatinen pelasi pienemmässä roolissa. Hän kärsi myös loukkaantumisista, jonka takia Jaatinen pelasi JYPissä vain 15 runkosarjaottelua sekä seitsemän European Trophy -ottelua. Turnaus päättyi mestaruuteen. Kaudella 2014–2015 Jaatinen jäi JYPissä varsin pieneen rooliin ja hän siirtyi lopulta tammikuussa 2015 kevääseen 2016 asti ulottuvalla sopimuksella Pelicansiin.

Kesken kauden 2015–2016, lokakuussa 2015 Jaatinen siirtyi 1+1-vuotisella sopimuksella Tampereen Ilvekseen. Hänen kautensa todettiin päättyneeksi leikkaushoitoa vaatineen yläraajavamman vuoksi tammikuussa 2016. Kaudeksi 2016–2017 Jaatinen siirtyi vuoden mittaisella ja syyskuun 2016 loppuun asti kestäneen try-outin sisältävällä sopimuksella Porin Ässiin. Joukkuetta valmentaa hänelle JYPistä tuttu Jyrki Aho. Jaatinen sai lokakuussa koejaksonsa päätteeksi loppukauden jatkosopimuksen. Hänen runkosarjansa jäi lokakuussa 2016 tulleen loukkaantumisen vuoksi kuitenkin vain 39 ottelun mittaiseksi.

Jaatinen siirtyi kaudeksi 2017–2018 vuoden mittaisella sopimuksella Ranskan Ligue Magnusissa pelaavan Boxers de Bordeaux'n joukkueeseen. Syyskuussa 2018 hän ilmoitti omalla Twitter-tilillään lopettaneensa pelaajauransa.

### Maajoukkueura

Jaatinen pelasi alle 18-vuotiaiden MM-kilpailuissa vuonna 2004.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2003–2004 | Tappara | A-SM | 32 | 9 | 5 | 14 | 30 | 12 | 2 | 4 | 6 | 8 |  |  |  |  |  |  | U18 | 6 | 0 | 1 | 1 | 14 |
| 2004–2005 | Tappara | A-SM | 37 | 11 | 11 | 22 | 22 | 4 | 0 | 0 | 0 | 0 |
| 2005–2006 | Suomi U20 | Mestis | 4 | 1 | 0 | 1 | 0 | – | – | – | – | – |
|  | Jokipojat | Mestis | 41 | 9 | 3 | 12 | 48 | 4 | 0 | 0 | 0 | 0 |
| 2006–2007 | Hokki | Mestis | 38 | 19 | 11 | 30 | 30 | 12 | 1 | 3 | 4 | 8 |
| 2007–2008 | Sport | Mestis | 43 | 13 | 19 | 32 | 34 | 5 | 3 | 1 | 4 | 16 |
| 2008–2009 | Sport | Mestis | 44 | 9 | 14 | 23 | 60 | 10 | 0 | 0 | 0 | 12 |
| 2009–2010 | Hokki | Mestis | 27 | 15 | 15 | 30 | 22 | – | – | – | – | – |
| 2010–2011 | Sport | Mestis | 13 | 8 | 2 | 10 | 8 | 12 | 4 | 5 | 9 | 0 |
| 2011–2012 | JYP-Akatemia | Mestis | 6 | 4 | 3 | 7 | 6 | – | – | – | – | – |
|  | JYP | SM-liiga | 30 | 6 | 1 | 7 | 12 | 5 | 0 | 2 | 2 | 2 | Kanada-malja |
| 2012–2013 | JYP | SM-liiga | 53 | 13 | 12 | 25 | 30 | 11 | 2 | 1 | 3 | 6 |
| 2013–2014 | JYP-Akatemia | Mestis | 6 | 3 | 3 | 6 | 2 | – | – | – | – | – |
|  | JYP | SM-liiga | 15 | 2 | 2 | 4 | 4 | – | – | – | – | – |
| 2014–2015 | JYP-Akatemia | Mestis | 6 | 1 | 2 | 3 | 4 | – | – | – | – | – |
|  | JYP | SM-liiga | 15 | 2 | 2 | 4 | 2 | – | – | – | – | – |
|  | Pelicans | SM-liiga | 19 | 7 | 3 | 10 | 2 | – | – | – | – | – |
| 2015–2016 | Peliitat | Mestis | 1 | 0 | 0 | 0 | 0 | – | – | – | – | – |
|  | Pelicans | SM-liiga | 8 | 0 | 0 | 0 | 4 | – | – | – | – | – |
|  | Ilves | SM-liiga | 12 | 1 | 1 | 2 | 6 | – | – | – | – | – |
| 2016–2017 | Ässät | SM-liiga | 39 | 1 | 1 | 2 | 8 | 3 | 0 | 0 | 0 | 2 |
| 2017–2018 | Bordeaux GHC | Ranska | 38 | 11 | 16 | 27 | 16 | 9 | 2 | 2 | 4 | 8 |
| 6 kautta | yhteensä | SM-liiga | 191 | 32 | 22 | 54 | 68 | 19 | 2 | 3 | 5 | 10 |
| 11 kautta | yhteensä | Mestis | 230 | 82 | 72 | 154 | 215 | 43 | 8 | 9 | 17 | 36 |
| 1 kausi | yhteensä | Ranska | 38 | 11 | 16 | 27 | 16 | 9 | 2 | 2 | 4 | 8 |

Lähteet
-------

* Antti Jaatinen The Internet Hockey Databasessa (englanniksi)
* Antti Jaatinen Eurohockey-sivustolla (englanniksi)
* Antti Jaatinen *Elite Prospects*. Everysport Media Group AB.  (englanniksi)

### Viitteet

1. 1 2 3  Hurmerinta, Eero: Yksi nimi – kaksi pelaajaa *Jatkoaika.com*.  24.9.2011. Jatkoaika r.y. Viitattu 1.11.2011.
2. ↑  Täysremontti - näin herätellään uinuvaa JYPiä *is.fi*.  27.9.2011. Sanoma Media Finland Oy. Viitattu 1.11.2011.
3. ↑  Antti Jaatinen *Jatkoaika.com*. Jatkoaika r.y. Viitattu 23.3.2017.
4. 1 2 3 4 5 6 7 8  Antti Jaatinen *Elite Prospects*. Everysport Media Group AB.  (englanniksi)
5. 1 2  Antti Jaatinen Kajaaniin *Jatkoaika.com*.  9.6.2006. Jatkoaika r.y. Viitattu 1.11.2011.
6. ↑  Jokipojat täydensi joukkuettaan *Jatkoaika.com*.  6.9.2005. Jatkoaika r.y. Viitattu 1.11.2011.
7. ↑  Tappara testaa kiekkokiertolaisia *Jatkoaika.com*.  5.6.2007. Jatkoaika r.y. Viitattu 1.11.2011.
8. ↑  Sport vahvistuu Antti Jaatisella *Jatkoaika.com*.  30.8.2007. Jatkoaika r.y. Viitattu 1.11.2011.
9. ↑  Sport sopimukseen kahdeksan pelaajan kanssa *Jatkoaika.com*.  18.3.2008. Jatkoaika r.y. Viitattu 1.11.2011.
10. ↑  Sport julkaisi tukun sopimuksia *Jatkoaika.com*.  12.6.2009. Jatkoaika r.y. Viitattu 1.11.2011.
11. ↑  Antti Jaatinen palaa Hokkiin *Jatkoaika.com*.  15.11.2009. Jatkoaika r.y. Viitattu 1.11.2011.
12. ↑  Jaatinen ja Sillanpää jatkavat Kajaanissa *Jatkoaika.com*.  17.12.2009. Jatkoaika r.y. Viitattu 1.11.2011.
13. ↑  Antti Jaatinen vahvistaa Sportia *Jatkoaika.com*.  9.8.2010. Jatkoaika r.y. Viitattu 1.11.2011.
14. ↑  Sport-hyökkääjä Jaatiselle pitkä huili *Jatkoaika.com*.  21.10.2010. Jatkoaika r.y. Viitattu 1.11.2011.
15. ↑  JYP kaappasi Riku Heleniuksen ja Arto Laatikaisen *Jatkoaika.com*.  18.5.2011. Jatkoaika r.y. Viitattu 1.11.2011.
16. ↑  JYP julkisti neljä uutta sopimusta *ksml.fi*.  18.5.2011. Keskisuomalainen Oyj.  Arkistoitu 22.5.2011. Viitattu 18.5.2011.
17. ↑  Mestikseen iso kasa liigalainoja *Jatkoaika.com*.  14.9.2011. Jatkoaika r.y. Viitattu 1.11.2011.
18. ↑  Tilastot - Liiga *liiga.fi*.  24.9.2011. Jääkiekon SM-liiga Oy. Viitattu 1.11.2011.
19. ↑  Raportti - Liiga *liiga.fi*.  28.10.2011. Jääkiekon SM-liiga Oy. Viitattu 1.11.2011.
20. ↑  JYPille myös uusia jatkosopimuksia *Jatkoaika.com*.  2.5.2013. Jatkoaika r.y. Viitattu 30.5.2013.
21. ↑  Korkalainen, Jere: JYPin pelaaja-arvostelut 2013-2014 *Jatkoaika.com*.  18.4.2014. Jatkoaika r.y. Viitattu 4.5.2014.
22. ↑  Pelicans hankki JYPin Jaatisen *Jatkoaika.com*.  2.1.2015. Jatkoaika r.y. Viitattu 2.1.2015.
23. ↑  Ilves paikkaa menetyksiään Kantolalla ja Jaatisella *Jatkoaika.com*.  13.10.2015. Jatkoaika r.y. Viitattu 17.10.2015.
24. ↑  Ilveksen hyökkääjäkaksikon kausi ohi *Jatkoaika.com*.  13.1.2016. Jatkoaika r.y. Viitattu 13.3.2016.
25. ↑  Jaatinen täydentämään Ässien hyökkäystä *Jatkoaika.com*.  1.8.2016. Jatkoaika r.y. Viitattu 1.8.2016.
26. ↑  Antti Jaatinen jatkaa Ässissä *Jatkoaika.com*.  3.10.2016. Jatkoaika r.y. Viitattu 3.10.2016.
27. ↑  Ässissä pelaajaliikennettä: Walli Mestikseen, Jaatinen sairastuvalle *satakunnankansa.fi*.  17.10.2016. Alma Media Suomi Oy.  Arkistoitu 23.3.2017. Viitattu 23.3.2017.
28. ↑  Court, Jean-Baptiste: Un gaillard nordique débarque ! *hockey-boxers-de-bordeaux.fr*.  5.5.2017. SASP Boxers de Bordeaux. Viitattu 6.5.2017. (ranskaksi)[vanhentunut linkki]
29. ↑  Lähes 200 Liiga-ottelua pelannut mestarihyökkääjä lopettaa – viimeinen kausi kului Ranskassa *suomikiekko.com*.  1.9.2018. Nordic Sport Media. Viitattu 1.9.2018.